**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. RUGPJŪČIO 29 D. SPRENDIMO NR. T2-217 „DĖL KLAIPĖDOS VITĖS PAGRINDINĖS MOKYKLOS NUOSTATŲ PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – papildyti Klaipėdos Vitės pagrindinės mokyklos nuostatus ir įteisinti pakeistą mokyklos buveinės adresą bei galimybę organizuoti priešmokyklinį ugdymą.

Tikslas – užtikrinti teisės aktų vykdymą. Uždavinys – patvirtinti biudžetinės švietimo įstaigos nuostatų pakeitimus.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, vykdant:

* Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2015–2018 metų tinklo pertvarkos bendrojo plano, patvirtinto Klaipėdos miesto savivaldybės tarybos 2015 m. balandžio 16 d. sprendimu Nr. T2-61, priedo 1.6 papunktį, kuriuo numatoma Klaipėdos Vitės pagrindinėje mokykloje vykdyti priešmokyklinio ugdymo programą;
* Klaipėdos miesto savivaldybės administracijos direktoriaus 2015 m. gruodžio 2 d. įsakymą Nr. AD1-3537 „Dėl adresų keitimo“, kuriuo keičiamas mokyklos buveinės adresas iš Švyturio g. 2 į J. Janonio g. 32.

Šiuo sprendimo projektu pripažįstamas netekusiu galios Klaipėdos Vitės pagrindinės mokyklos nuostatų pakeitimas, patvirtintas Klaipėdos miesto savivaldybės tarybos 2015 m. liepos 10 d. sprendimu Nr. T2-159, kuriuo pirmą kartą buvo patvirtinta galimybė mokyklai įgyvendinti priešmokyklinio ugdymo programą. Sprendimas nebuvo įregistruotas Juridinių asmenų registre, nes buvo pradėtos mokyklos adreso keitimo teisinės procedūros, o gruodžio mėnesį baigiasi galimas pirmojo sprendimo įregistravimo terminas. Dėl šių priežasčių teikiamame sprendimo projekte nurodomi visi mokyklos nuostatų pakeitimai ir mokykla, registruodama nuostatų pakeitimus Juridinių asmenų registre vieną kartą, sutaupo įregistravimo mokesčio lėšas.

**3. Kokių rezultatų laukiama.**

Šiuo sprendimo projektu įteisinamas naujasis Klaipėdos Vitės pagrindinės mokyklos adresas ir teisė įgyvendinti priešmokyklinio ugdymo programą pagal ekonominę veiklos rūšį – priešmokyklinio amžiaus vaikų ugdymas, kodas 85.10.20.

**4. Sprendimo projekto rengimo metu gauti specialistų vertinimai.**

Sprendimo projektą vertino Savivaldybės administracijos darbuotojai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Išlaidų sąmata nesudaroma.

**6. Lėšų poreikis sprendimo įgyvendinimui.**

Papildomų lėšų nereikia, nes mokykla iš jai skirtų lėšų padengs išlaidas, susijusias su pakeistų nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiama pasekmė – bus užtikrinamas teisės aktų vykdymas. Neigiamų pasekmių nenustatyta.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas.
2. Klaipėdos miesto savivaldybės tarybos 2015 m. liepos 10 d. sprendimą Nr. T2-159 „Dėl Klaipėdos miesto savivaldybės tarybos 2013 m. rugpjūčio 29 d. sprendimo Nr. T2-217 „Dėl Klaipėdos Vitės pagrindinės mokyklos nuostatų patvirtinimo“ pakeitimo“ išrašas 1 lapas.
3. Klaipėdos Vitės pagrindinės mokyklos nuostatų, patvirtintų Klaipėdos miesto savivaldybės tarybos 2013 m. rugpjūčio 29 d. sprendimu Nr. T2-217, lyginamasis variantas, 9 lapai.

Švietimo skyriaus vedėja Laima Prižgintienė